CELEX: 62015TN0346
Language: sl
Date: 2015-06-18 00:00:00
Title: Zadeva T-346/15: Tožba, vložena 18. junija 2015 – Bank Tejarat/Svet

14.9.2015   
            
            
               SL
            
            
               Uradni list Evropske unije
            
            
               C 302/62
            
         Tožba, vložena 18. junija 2015 – Bank Tejarat/Svet
   (Zadeva T-346/15)
   (2015/C 302/77)
   Jezik postopka: angleščina
   
      Stranki
   
   
      Tožeča stranka: Bank Tejarat (Tehran, Iran) (zastopniki: S. Zaiwalla, P. Reddy, A. Meskarian, Solicitors, M. Brindle, QC, in R. Blakeley, Barrister)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Sveta (SZVP) 2015/556 z dne 7. aprila 2015 o spremembi Sklepa Sveta 2010/413/SZVP o omejevalnih ukrepih proti Iranu (UL, 2015 L 92, str. 101) razglasi za ničen v delu, v katerem se nanaša na tožečo stranko;
            
         
               —
            
            
               Izvedbeno uredbo Sveta (EU) 2015/549 z dne 7. aprila 2015 o izvajanju Uredbe (EU) št. 267/2012 o omejevalnih ukrepih proti Iranu (UL 2015 L 92, str. 12) razglasi za nično v delu, v katerem se nanaša na tožečo stranko;
            
         
               —
            
            
               Svetu naloži plačilo stroškov tega postopka.
            
         
      Tožbeni razlogi in bistvene trditve
   
   Tožeča stranka v podporo tožbi navaja sedem tožbenih razlogov.
   
               1.
            
            
               Prvi tožbeni razlog: kršitev člena 266 PDEU
               
                           —
                        
                        
                           izpodbijana ukrepa kršita 266 PDEU, ker Svet ni sprejel ustreznih ukrepov za izvršitev sodbe Sodišča Evropske unije v zadevi T-176/12.
                        
                     
         
               2.
            
            
               Drugi tožbeni razlog: kršitev načela res iudicata
               
               
                           —
                        
                        
                           izpodbijana ukrepa kršita načelo res iudicata in/ali načelo pravne varnosti in/ali načelo dokončnosti.
                        
                     
         
               3.
            
            
               Tretji tožbeni razlog: kršitev pravice do učinkovitega sodnega varstva
               
                           —
                        
                        
                           sprejetje izpodbijanih ukrepov krši načelo učinkovitosti, pravice do učinkovitega sodnega varstva in pravic, ki jih ima tožeča stranka na podlagi člena 47 Listine Evropske unije o temeljnih pravicah in/ali člena 6 in člena 13 Evropske konvencije o človekovih pravicah s tem, da nikakor ne upošteva sodbe Sodišča Evropske unije v zadevi T-176/12.
                        
                     
         
               4.
            
            
               Četrti tožbeni razlog: kršitev pravice do dobrega upravljanja
               
                           —
                        
                        
                           izpodbijana ukrepa kršita pravico tožeče stranke do dobrega upravljanja, ker Svet tožeče stranke ni obravnaval niti nepristransko niti pošteno.
                        
                     
         
               5.
            
            
               Peti tožbeni razlog: kršitev pravice do spoštovanja ugleda in lastninske pravice
               
                           —
                        
                        
                           izpodbijana ukrepa kršita pravice, ki jih ima tožeča stranka na podlagi člena 7 in člena 17 Listine o temeljnih pravicah in/ali člena 8 EKČP in člena 1 Prvega protokola k Evropski konvenciji o varstvu človekovih pravic, in/ali načelo sorazmernosti.
                        
                     
         
               6.
            
            
               Šesti tožbeni razlog: kršitev pravice obveznosti obrazložitve
               
                           —
                        
                        
                           Svet izpodbijanih ukrepov ni ustrezno obrazložil, zaradi česar tožeča stranka na njegove trditve ni mogla ustrezno odgovoriti.
                        
                     
         
               7.
            
            
               Sedmi tožbeni razlog: očitna napaka pri presoji
               
                           —
                        
                        
                           vsebinska merila za uvrstitev na seznam vsekakor niso izpolnjena, pri čemer je Svet storil očitno napako pri presoji s tem, da je sprejel izpodbijana ukrepa, saj so trditve v obrazložitvi napačne in merila za vpis niso izpolnjena.